Animal: ignotum. 
Habitaculum: Oceanus indicus? 
Unum hujus speciei, ut credo, novae, exemplar mecum com- 
municavit cel. Riippell, qui idem autem non ipse reperit. Hoc 
specimen longum est 4% poli., et in diametro minori 2 poli. 2 — 
3 lin. habet. Primo adspectu forma hujus polyparii magnam simili- 
tudinem habet cum icone pessima, quam cel. Blainville in Dic- 
tion. des Scienc. nat. Planches. Yers et Zoophytes. (Polypaires. 
Madrepores) Tab. 82. F. 3. sub nomine Fungiae limacinae dedit. 
Cum priori specie haec nostra quoque nova in multis convenit. 
Forma eadem est, sed haec nova species brevior apparet, supra 
convexior et in medio polyparii non eodem modo angusta: in uno 
fine quoque paululum latior est, quam in altero. Sulcus medius 
longitudinalis et elongatus in uno tenore a cavo medio ad finium 
margines versus protrahitur, ita ut sulcus ille unum tantum et con- 
tinuum cavum efficiat, neque vero nonnulla cava, quae, ut in spe- 
cie superiori, lamellis quibusdam ab utroque latere se contingenti- 
bus, sejuncta sunt. — Lamellarum forma et cursus et diversa 
altitudo eodem fere modo, ut in specie superiori se habent In 
utroque latere autem lamellarum illarum, quas tertii ordinis in 
superiori specie designavi , in H. Ruppellii saepius aliae his hu- 
miliores, breviores atque minus evolutae adhuc et quasi quarti 
ordinis apparent. Dentes lamellarum minus regulares sunt quam 
in H. Ehrenbergii , etiam non tam elati et apice magis truncati, 
saepissime quasi laceri, tenuiores, et apicem versus muricati; dentes 
lamellarum tertii ordinis tenuiores sunt illis, saepius inter se con- 
juncti et quasi reticulati. — Etiam pagina inferior, magis tamen 
concava, in ceteris, v. g. quod ad aculeorum habitum attinet, omnino 
cum eadem pagina in specie superiori descripta convenit. — Color 
polyparii albus. — Ex omnibus his observationibus patet, hanc nostram 
speciem maxime similem esse priori speciei: dubius tamen sura, utrum 
ad hoc genus, an ad superius pertineat. 
